****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Inițiator**

**Consilier Local**

**Kovács Mihály Levente**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social.

Consiliul Local al Municipiului Târgu Mureș, județul Mureș, întrunit în ședința ordinară din data de \_\_\_\_\_\_\_\_\_\_\_\_\_, legal constituită,

**Examinând** proiectul de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social,

**Analizând** referatul de aprobare nr. 47120 din 22.09.2025, inițiat de către domnul Kovács Mihály Levente la proiectul de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social,

**Văzând** raportul de specialitate nr. \_\_\_\_\_\_\_/\_\_\_\_\_\_\_\_ al Direcției Juridice, Contencios Administrativ și Administrație Publică Locală și rapoartele Comisiilor de specialitate din cadrul Consiliului Local al Municipiului Târgu Mureș,

Luând act de Adresa nr. 46815/19.09.2025 prin care care se solicită inițierea procedurilor legale în vederea înființării la nivelul Municipiului a unui Consiliul Con sultativ pentru mediul de afaceri și educație,

**Având în vedere prevederile:**

- art. 51 alin. (1) din Ordonanța nr. 26/2000 cu privire la asociații si fundații, cu modificările și completările ulterioare;

- art. 7 alin. (13) din Legea 52/2003 privind transparenţa decizională în administraţia publică, republicată, cu modificările și completările ulterioare;

- Legii privind normele de tehnică legislativă nr. 24/2000 cu modificările şi completările ulterioare;

În temeiul prevederilor art. 129 alin. (2) lit b), lit. d) și lit. e), coroborat cu prevederile alin. (4) lit. f), ale alin. (7) lit. a), respectiv lit. k), ale alin. (9) lit. a), ale art. 133, art. 136 alin. (1), art. 139 alin. (1) și ale alin. (3) lit. f), ale art.196, alin.(1), lit. a) şi ale art. 243, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art. 1.** Se aproba constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social.

**Art. 2.** Se aprobă Regulamentul de organizare și funcționare al Consiliului Consultativ pentru mediul de afaceri și educație la nivelul Municipiului Târgu Mureș, conform Anexei ce face parte integrantă din prezenta hotărâre.

**Art. 3.** Primarul Municipiului Târgu Mureș va desemna 3 reprezentanți ai Municipiului Târgu Mureș în cadrul Consiliului Consultativ, prin dispoziție, în termen de maximum 30 de zile de la adoptarea prezentei.

**Art. 4.** Cu aducerea la îndeplinire a prevederilor prezentei hotărâri se încredințează Primarul Municipiului Târgu Mureș, prin intermediul Aparatului de specialitate și persoanele care urmează să fie desemnate, conform art. 3.

**Art. 5.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Instituției Prefectului - Județul Mureș;
* Secretarului General al Municipiului Târgu Mureș;
* Primarului Municipiului Târgu Mureș.

**Viză de legalitate,**

**Secretarul general al Municipiului Târgu Mureș**

**Bordi Kinga**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr. de înregistrare 47120 din 22.09.2025**

**Proiect**

**(nu produce efecte juridice) \***

**REFERAT DE APROBARE**

la proiectul de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social.

Municipiul Târgu Mureș se află într-un proces continuu de dezvoltare și modernizare, ceea ce implică necesitatea unor mecanisme de dialog și colaborare între administrația publică locală, mediul de afaceri și instituțiile de învățământ. Adaptarea strategiilor și politicilor publice la realitățile economice și educaționale actuale, precum și integrarea nevoilor comunității, impun constituirea unei structuri consultative capabile să ofere expertiză.

În acest sens, constituirea Consiliului Consultativ, reprezintă o inițiativă strategică menită să faciliteze cooperarea între principalele entități locale. Consiliul va funcționa ca un organism consultativ, fără personalitate juridică, având rolul de a formula opinii și recomandări cu privire la proiectele, strategiile și inițiativele care au impact asupra dezvoltării economice, educaționale și sociale a Municipiului Târgu Mureș. Prin activitatea sa, acest organism va asigura o mai bună corelare între oferta educațională și cerințele pieței muncii, va sprijini crearea unui climat investițional favorabil și va contribui la identificarea de soluții optime pentru problemele cu care se confruntă comunitatea locală.

Activitatea membrilor va fi exclusiv voluntară și neremunerată, ceea ce subliniază caracterul participativ și transparent al Consiliului. Regulamentul de organizare și funcționare stabilește principiile fundamentale – parteneriat public-privat, transparență, profesionalism, nediscriminare și independență – care vor ghida întreaga activitate a acestui organism. În acest cadru, administrația locală, mediul economic și mediul educațional se vor întâlni pe o platformă comună de dialog, schimb de idei și colaborare.

În conformitate cu prevederile art. 129 alin. (2) lit b), lit. d) și lit. e), coroborat cu prevederile alin. (4) lit. f), ale alin. (7) lit. a), respectiv lit. k), ale alin. (9) lit. a), ale art. 133, art. 136 alin. (1), art. 139 alin. (1) și ale alin. (3) lit. f), ale art.196, alin.(1), lit. a) şi ale art. 243, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, am elaborat, inițiat și promovat proiectul de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social, pe care îl înaintez spre analiză și dezbatere Consiliului Local al Municipiului Târgu Mureș, în forma redactată, însoțit de prezentul referat de aprobare.

**Inițiator**

**Consilier Local**

**Kovács Mihály Levente**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr. de înregistrare 47374/23.09.20252025**

**REFERAT DE URGENTARE**

la proiectul de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social.

Proiectul de hotărâre privind constituirea **Consiliului Consultativ pentru mediul de afaceri și educație** răspunde acestei nevoi imediate, oferind un cadru organizat de colaborare între administrația publică, mediul de afaceri, instituțiile de învățământ și societatea civilă.

Consiliul Consultativ va funcționa ca un organism fără personalitate juridică, lipsit de caracter decizional, având un rol strict consultativ. Caracterul voluntar și neremunerat al activității membrilor subliniază dimensiunea participativă și transparentă a acestui organism. **Necesitatea adoptării de urgență** a acestui proiect de hotărâre este justificată de **contextul imediat**, Municipiul Târgu Mureș are nevoie, înainte de finalul anului, de un mecanism consultativ care să asigure coerența între inițiativele administrației și prioritățile economice și educaționale locale și de **calendarul strategic**, având în vedee faptul că la nivel local și regional sunt în derulare proiecte de investiții și programe educaționale care solicită sprijinul și expertiza mediului de afaceri și a societății civile.

Având în vedere expunerea de mai sus, **vă solicit respectuos introducerea de urgență pe ordinea de zi a ședinței ordinare a Consiliului Local al Municipiului Târgu Mureș din luna septembrie 2025, a proiectului de hotărâre privind constituirea Consiliului Consultativ pentru mediul de afaceri și educație la nivelul Municipiului Târgu Mureș, organism consultativ, fără personalitate juridică, lipsit de caracter decizional, cu rol observativ, de avizare informală și formulare de recomandări și opinii din partea societății civile și a mediului de afaceri, pe teme cu impact economic, educațional și social.**

**Consilier Local**

**Kovács Mihály Levente**